**Előterjesztés a II. napirendi ponthoz**

**Tárgy: A Homokháti Szociális Központ 2025. évi költségvetése** - *Csótiné Ördög Edit, Bálintné Mityók Szilvia*

***Tisztelt Társulási Tanács!***

Az államháztartásról szóló 2011. évi CXCV. törvény (továbbiakban: Áht.) 26. § (1) bekezdése alapján az intézmény a Társulási Tanács elé terjeszti a 2025. évi költségvetési határozat-tervezetét.

A 2025. évi költségvetés tervezete a Tagintézmények, Telephelyek vonatkozásában az érintett Önkormányzatok képviselőivel dokumentáltan egyeztetésre került.

A költségvetési határozat szerkezetének kialakításakor figyelembe-vételre került:

* az Áht. 4.-6. §-a, amelyben a költségvetési bevételek és kiadások, valamint a kiemelt költségvetési kiadások és bevételek kerülnek meghatározása,
* az Áht. 23-24., 26 §-a és az Ávr. rendelet 24-28. §-a, amely a költségvetési határozat tartalmára vonatkozó előírásokat határozza meg.

**Bevételek**

A 2025. évi bevételek tervezésekor a 2024. évi XC. törvény - a Magyarország 2025. évi központi költségvetéséről - 2. melléklete alapján számított támogatásokat vettük figyelembe.

Évek óta nem változott a

* házi segítségnyújtáson belül a szociális segítés 1 főre jutó támogatás összege: 25.000 Ft/év
* a támogató szolgálat alaptámogatása: 3.000.000 Ft/év
* pszichiátriai betegek részére nyújtott közösségi ellátás alaptámogatás: 2.000.000 Ft/év

Változás, hogy 2025. évtől kezdődően a Szenvedélybeteg alacsonyküszöbű ellátás pályázati jellegű finanszírozását felváltotta a normatíva alapú finanszírozás.

A 2025. évi normatíva összegébe már beleépült a minimálbér és garantált bérminimum emelkedés kompenzációja.

A következő táblázat szemlélteti a normatív támogatások változását Ft-ban és %-os mértékben is.



A következő táblázatban kerül bemutatásra az igényelt normatíva összegének változása az előző évhez viszonyítva.

A Miniszteri döntéstől függő üzemeltetési támogatások összege a Bentlakásos Idősek Otthona vonatkozásában minimális mértékben emelkedett.



A Jelzőrendszeres házi segítségnyújtás esetében az Emberi Erőforrások Minisztériuma képviseletében a Slachta Margit Nemzeti Szociálpolitikai Intézet 2024. évi támogatói okirata, valamint a 2025. évi igényfelmérés alapján került a bevétel tervezésre 3.452.000 Ft összegben.

A készülékenkénti támogatás összege 2024-ben emelkedett 20 %-kal, de az ellátást igénylők száma jelentős mértékben visszaesett 2024-ben.

Az intézményi saját bevételek a 2024. évi teljesítési adatok figyelembevételével kerültek tervezésre.

Az államháztartáson belülről kapott működési célú támogatások tervezésekor a támogatói okiratok, megállapodások figyelembevételével került meghatározásra az intézmény bevétele.

A bevétek esetében tervezésre került a 2025. évi központi költségvetéséről szóló 2024. évi XC. törvény 3. számú melléklet 14. pont szerinti 2.3.2 Szociális ágazati összevont pótlék összege.

A szociális ágazati összevont pótlék igényelhető támogatás összegét szervezeti egységenként a következő táblázat szemlélteti.



**Kiadások**

**A 2025. évi költségvetés tervezésekor a kiadásoknál a következőket vettük figyelembe:**

* A béren kívüli juttatások összege a települési Önkormányzatokkal egyeztetve került tervezésre, figyelemmel az adott településen foglalkoztatott közalkalmazottak számára az adott település költségvetésében megtervezett összegekre.
* A bérek esetében a 394/2024. (XII.12.) Korm. rendelet 2.§ (1) pontja szerint 2025. január 1-től a minimálbér 290.800,-Ft /hó, a 2.§ (2) pontja alapján a garantált bérminimum 348.800,- Ft/hó összeggel került megtervezésre.

Minimálbér emelés bruttó illetmény emelkedés éves hatása: **264.000 Ft/fő**

Garantált bérminimum emelés bruttó illetmény emelkedés éves hatása: **250.800 Ft/fő**

* A Magyarország 2025. évi központi költségvetéséről szóló 2024. évi XC. törvény 65. §. (2) bekezdése lehetőséget nyújt, hogy a Kjt. 77. § (1) bekezdése szerinti feltételek fennállása esetén az előző évi bázis előirányzat 2 %-ának megfelelő összeg a keresetek emelésére fordítható legyen. Ezen összegek felhasználása címén 12.800 ezer Ft-ot biztosít az intézmény személyi juttatások előirányzatán belül.
* A 257/2000.(XII.26.) Korm. rendelet 5. számú mellékelte alapján számított szociális ágazati összevont pótlék éves összegét.
* A munkaadókat terhelő közterhek:
  + Szociális hozzájárulási adó (2018. évi LII. törvény 1-3. §): 13 %
  + Rehabilitációs hozzájárulás (2011. évi CXCI. törvény 23. § (1), (3) és (5) ): 2.617.200,-Ft/év/fő
  + Béren kívüli juttatás esetében: SZÉP- kártya
    - a munkáltatói SZJA (Szja. tv. 8.§ (1) bek, 69. § (1) - (2) bek): 15 %
    - Szocho (2018. évi LII tv. 1. § (4) bek): 13 %
* A dologi kiadások esetében
  + az egyéb szakmai és üzemeltetési anyagok esetében minimális áremeléssel terveztünk;
  + az elvégzendő karbantartási munkák és pótló eszközbeszerzésnél az év felében szükséges kiadásokkal terveztünk;
  + a közüzemi díjak a megkötött közbeszerzési szerződések figyelembevétel terveztük;
  + üzemanyagbeszerzés esetében az előző évi adatok és a jövedéki adó emelkedés figyelembe vétel kerül határozásra a 2025. évi költségvetési terv;
  + az üzemanyag jövedéki adójának emelése a kiküldetési költségek meghatározásánál is figyelembe vételre kerül,
  + a rendszerhasználati, felügyeleti díjak és átalánydíjak esetében a szolgáltatók által megküldött infláció követő módosítások kerültek a költségvetési tervezetbe beépítésre.

**Központ**

I. Az Intézményi Központ kiadásaihoz az Önkormányzatoknak 37.828.749 Ft-tal kell hozzájárulni, mely az előző évhez képest **5.676.112 Ft-tal** növekedett.

**Intézményi Központ működési kiadásának** emelkedését az alábbi tételek eredményezik:

* garantált bérminimum emelkedése minden munkavállaló esetében (5 fő), valamint munkáltatói döntésen alapuló illetmény növekedés,
* belső ellenőr megbízási díja,
* bank költség emelkedése
* bérleti díj emelkedés,
* klíma beszerzés,
* kibervédelem költsége.

**Bevételi oldalon** 2.000.000 Ft kamat bevétel került betervezésre.

II. A Család és Gyermekjóléti Központ dologi kiadásaihoz 2.759.124,- Ft-tal kell hozzájárulnia az Önkormányzatoknak, mely az előző évhez képest **293.904 Ft-tal** csökkent.

Együttesen a Központhoz való hozzájárulás összege: **40.587.873,- Ft.**

Az alábbi táblázat szemlélteti a Központhoz való hozzájárulás változást településeként.

A Központ kiadásaihoz való hozzájárulás a bevitt költségvetés arányában kerül felosztásra.



**Pszichológus és jogász**

A pszichológus munkakör kialakítása 2014. I. félévében fogalmazódott meg, és 2014. július 1-től kezdte meg munkáját az Intézményben napi 8 órában (4 + 4 órában.).

A jogász munkakör kialakítása 2020. július 1-én valósult meg, alkalmazása napi 2 órában.

Készenléti szolgálati tiszteletdíj a család és gyermekjóléti központ nyilvántartási idején kívül felmerülő krízishelyzetekben történő azonnali segítség, tanácsadás vagy tájékoztatás nyújtása lelkisegély-telefonvonal elérhetőséggel, szükség esetén gondozási tevékenység.

**2025. évre tervezett kiadásai: 12.862.101,- Ft**

- munkabér 5.533.500,- Ft

- szociális ágazati összevont pótlék 2.169.000,- Ft

- jutalom (decemberben kifizetett jutalom járuléka) 40.301,- Ft - kedvezményes adózású béren kívüli juttatás 125.000,- Ft

- munkábajárás 293.400,- Ft

- betegszabadság, reprezentáció 40.000,- Ft

- készenléti ügyelet tiszteletdíja 1.012.935 ,-Ft

- szocho 1.191.280,- Ft

- Munkáltatói SZJA 28.335,- Ft

- dologi kiadás (munkaruha, telefondíj, irodaszer, orvosi vizsgálat,

képzési díj, belföldi kiküldetés) 2.428.350,-Ft

**2025. évre tervezett bevétel: 2.522.542,- Ft**

- szociális ágazati összevont pótlék igényelhető összege 2.450.970,- Ft

- továbbszámlázott telefondíj 12.700,- Ft

- maradvány igénybevétel 58.872,-Ft

A 2025. évi Önkormányzati hozzájárulás 10.339.559,- Ft az érintett települések lakosságszáma alapján került meghatározásra az eddigi gyakorlatnak megfelelően, növekedés az előző évhez képest 911.977,- Ft.

A hozzájárulás emelkedését itt is a garantált bérminimum növekedés, kapcsolattartási ügyelet, belföldi kiküldetés emelkedés indokolja.



**Felügyelt kapcsolattartás**

A hatóság által szabályozott kapcsolattartást a Bíróság rendeli el, a határozatban kerül meghatározásra az időpont és az időtartam.

A felügyelt kapcsolattartás időpontját többnyire hétvégére jelöli ki a Bíróság, ezért a Család és Gyermekjóléti Központ munkavállalói ügyeleti díj ellenében felügyelik a kapcsolattartást.

Az ügyeleti díj és járulék összege az érintett településeket terheli.

**Család és gyermekjóléti szolgálat szakmai vezető**

A szakmai vezető az Ásotthalom, Forráskút, Üllés és Zákányszék községekben dolgozó családsegítők esetében látja el a szakmai vezetői feladatokat.

A Ruzsa-Öttömös-Pusztamérges család és gyermekjóléti szolgálat 2020. április 1-től történő kiválása miatt a szakmai vezető munkaideje 2020. június 1-től arányosan csökkentésre kerül.

**2025. évre tervezett kiadásai: 2.233.609,- Ft**

- munkabér+ vezetői pótlék 1.419.000,- Ft

-SZÉP Kártya 60.000,- Ft

- reprezentációs kiadás 20.000,- Ft

- szocho 192.739,- Ft

- Munkáltatói SZJA 12.540,-Ft

- dologi kiadás (munkaruha, telefondíj, irodaszer, belföldi kiküldetés) 478.530,- Ft

- felhalmozási kiadás 50.800,- Ft

A feladatellátás tervezett összege az előző évhez képest nem változott.

A 2025. évi Önkormányzati hozzájárulás 2.233.609,- Ft az érintett települések lakosságszáma alapján került meghatározásra.



**Közösségi koordinátor**

A szolgáltatással érintett Ásotthalom, Forráskút, Mórahalom, Öttömös, Ruzsa, Üllés, Zákányszék közigazgatási területe.

Az alapfinanszírozással nem fedezett rész 2.858.896,- Ft felosztásra kerül a települések között a teljesített feladategység arányában.

**2025. évre tervezett kiadásai: 5.652.093,- Ft**

- munkabér 2.081.400,- Ft

- vezetői pótlék, képzettségi pótlék 753.472,- Ft

- szociális ágazati összevont pótlék 692.000,- Ft

- SZÉP Kártya 50.000,- Ft

- munkábajárás 140.000,- Ft

- megbízási díj 600.000,- Ft

- reprezentációs kts. 10.000,- Ft

- szocho 559.814,- Ft

- táppénz hozzájárulás 20.000,- Ft

- Munkáltatói SZJA 9.270,- Ft

- dologi kiadás (munkaruha, telefondíj, irodaszer, belföldi kiküldetés) 666.137,- Ft

- felhalmozási kiadás 70.000,- Ft

**2025. évre tervezett bevétel: 2.793.197,- Ft**

- szociális ágazati összevont pótlék igényelhető összege 781.960,-Ft

- továbbszámlázott telefondíj 6.350,- Ft

- maradvány felhasználás 4.887,- Ft

- közösségi szolgálat alapfinanszírozása 2.000.000,- Ft



A költségnövekedést a garantált bérminimum emelkedés, képzettségi pótlék és a továbbképzés díja eredményezte.

**Informatikus- Rendszergazda**

A 2022. évi költségvetési tervezet települési egyeztetése után került jóváhagyásra az Informatikus-rendszergazda 4 órás foglalkoztatása.

Rendszergazda alkalmazásának költségei a számítógépek, laptopok aránya alapján kerül felosztásra a települések között.

A 2025. évi költségvetési tervezetben ennek megfelelően megtervezésre került az Informatikus 4 órás foglalkoztatásának költsége.

**2025. évre tervezett kiadásai: 3.203.318,- Ft**

- munkabér 2.081.400,- Ft

- szociális ágazati összevont pótlék 480.000,- Ft

- jutalom (decemberben kifizetett jutalom járuléka) 30.226,- Ft

- SZÉP Kártya 50.000,- Ft

- szocho 351.211,- Ft

- Munkáltatói SZJA 7.500,- Ft

- dologi kiadás (munkaruha, belföldi kiküldetés) 202.981- Ft

**2025. évre tervezett bevétel: 584.355,- Ft**

- szociális ágazati összevont pótlék igényelhető összege 542.400,-Ft

- maradvány igénybevétel 41.955,-Ft

A hozzájárulás változását eredményezte a garantált bérminimum emelkedése.



**Támogató szolgálat**

2024. január 1-től került kialakításra a Támogató szolgálat, mint külön szervezeti egység.

A Támogató szolgáltatás esetében a külön szervezeti egység kiadásai között a közös feladatellátás kiadásai jelennek meg:

* személyhez kötött kiadások (munkabér, béren kívüli juttatás, helyettesítők megbízási díja, munkáltatót terhelő járulékok, munkaruha, telefon, orvosi vizsgálat, stb,)
* gépjárművek üzemeltetési költségei (üzemanyag, bérleti díj, javítási költség, biztosítás)

A normatíva bevétel a külön szervezeti egység bevételét képezi.

A telephelyeken a támogató szolgálat munkavállalóira osztott arányos rezsi és működési költség továbbra is felosztásra kerül, valamint a személyi térítési díjból származó bevétel továbbra is a telephelyet illeti meg.

A feladatellátás normatíva bevétele fedezi a támogató szolgálat 2025. évre tervezett kiadásait, önkormányzati hozzájárulást nem igényel.

**Tagi hozzájárulás**

A felosztásra kerülő költségeket és a települési szociális feladat ellátás kiadásait az alábbi táblázat szemlélteti.



Az alábbi táblázatban a különbözet a 2024. évi befizetéshez viszonyított változást mutatja.



Kérem a Tisztelt Társulási Tanácsot az előterjesztés megvitatására és a határozati javaslat elfogadására.

Csótiné Ördög Edit

Intézményvezető

**…/2025. (II.07.) Tkt határozat:**

**Tárgy: A Homokháti Szociális Központ 2025. évi költségvetése**

**H a t á r o z a t i j a v a s l a t:**

1./ A Társulási Tanács a Homokháti Szociális Központ 2025. évi költségvetés működési bevételi főösszegét előirányzat-csoportok, kiemelt előirányzatok, kötelező feladatok szerinti bontásban a II\_1. számú melléklet szerinti tartalommal 1.244.558.251 Ft-ban határozza meg.

2./ A Társulási Tanács a Homokháti Szociális Központ 2025. évi működési költségvetés kiadási főösszegét előirányzat-csoportok, kiemelt előirányzatok, kötelező feladatok szerinti bontásban a II\_2. számú melléklet szerinti tartalommal 1.231.748.484 Ft-ban, a felhalmozási költségvetés kiadási főösszegét 12.809.767 Ft-ban határozza meg. A működési kiadási előirányzatán belül a személyi juttatások előirányzatát 783.297.842 Ft-ban, a munkaadókat terhelő járulékok előirányzatát 105.932.061 Ft-ban, a dologi kiadások előirányzatát 342.518.581 Ft-ban állapítja meg.

3./ A Társulási Tanács a Homokháti Szociális Központ foglalkoztatottainak létszámát 128 fő teljes munkaidős közalkalmazott, 24 fő részfoglalkoztatású közalkalmazott, engedélyezett álláshely 139,5 fő, és 6,5 fő támogatott határozott idejű munkavállalói létszámában határozza meg.

4./ A Társulási Tanács a Homokháti Szociális Központ 2025. évi költségvetésének mérlegét közgazdasági tagolásban a II\_3. számú mellékletben foglaltak szerint fogadja el.

5./ Társulási Tanács a Homokháti Szociális Központ 2025. évi felhalmozási kiadásainak tervét a II\_4. számú mellékletben foglaltak szerint fogadja el.

6./ A Társulási Tanács a Homokháti Szociális Központ 2025. évi előirányzat felhasználási tervét a II\_5. számú mellékletben foglaltak szerint fogadja el.

7./ A Homokháti Szociális Központ többéves kihatással járó kötelezettségvállalása nincs, közvetett támogatást nem nyújt.

8./ A Társulási Tanács a Homokháti Szociális Központ maximum napi záró pénzkészletét 1.000.000,- Ft-ban állapítja meg. A pénztárból készpénzben teljesíthető kiadások: költségvetési bankszámlára befizetés, az intézmény tevékenységével összefüggésben készlet- és kisértékű tárgyieszköz beszerzés, kiküldetési díj, munkába járás költségtérítése, reprezentációs kiadás, egyes kisösszegű szolgáltatási díjak, megbízási díjak, vásárlási és üzemanyag előleg, illetményelőleg, közfoglalkoztatottak illetménye, hó közi számfejtésből származó illetmény kifizetés, illetve munkaviszony megszüntetéskor illetmény kifizetés.

9./ A Társulási Tanács a Homokháti Szociális Központ pályázatairól az éves szakmai beszámolóban, a költségvetés módosításokkal egyidejűleg tájékoztatást kér, valamint a pályázatok zárását követően beszámolási kötelezettség terheli a Társulási Tanács felé.

10./ A Társulási Tanács felhatalmazást ad a Társulási Tanács Elnöke számára az intézmény bevételeinek és kiadásainak módosítására és a kiadási előirányzatok közötti átcsoportosításra, valamint az intézmény költségvetési kiadásai kiemelt előirányzatok közötti átcsoportosítására. A költségvetésben végrehajtott módosításról a soron következő társulási tanácsülésen a Társulási Tanácsot tájékoztatni kell.

11./ A Társulási Tanács az előirányzat módosítás, előirányzat átcsoportosítás átvezetéseként – az első negyedév kivételével – negyedévenként, a döntés szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési határozatot.

12./ A Társulási Tanács a Magyarország 2025. évi központi költségvetéséről szóló 2024. évi XC. törvény 65. §. (2) bekezdése alapján, a Kjt. 77. § (1) bekezdése szerinti feltételek fennállása esetén kereset-kiegészítés címén 12.800 ezer Ft-ot biztosít az intézmény személyi juttatások előirányzatán belül.

13./ A Társulási Tanács hagyja jóvá az intézmény költségvetési maradványát a zárszámadási határozattal egyidejűleg.

a) A költségvetési maradvány elszámolása során kötelezettségvállalásnak minősül a 2024. évi előirányzat terhére írásban vállalt az államháztartásról szóló törvény végrehajtásáról szóló 368/2011.(XII.31.) Kormányrendeletben szabályozott kötelezettség.

b) Az Intézménynek a jóváhagyott előző évi költségvetési maradványát a tárgyévben, a költségvetési maradvány teljes összegére vonatkozó előirányzat módosítás után fel kell használnia.

c) A költségvetési maradványt terhelő kötelezettségek pénzügyi rendezése – a költségvetési rendelet jóváhagyásáig – előirányzat képzése nélkül is végrehajtható.

14./ A Társulási Tanács a közös költségek megosztásához az alábbi szabályok alkalmazását határozza meg:

a) Intézményi központ kiadásainak megosztása a tagintézményi, telephelyi költségvetések főösszege alapján kerüljön felosztásra az érintett Önkormányzatok között.

b) Család és gyermekjóléti központ vezetőjéhez kapcsolódó kiadások 100 %-ban Mórahalom Városi Önkormányzatot terhelik.

c) A Család és gyermekjóléti szolgálat szakmai vezetőjéhez kapcsolódó kiadások felosztásra kerülnek Ásotthalom, Forráskút, Üllés és Zákányszék között lakosságszám arányában.

d) A Család és Gyermekjóléti Központ pszichológus és jogász alkalmazásának költségei a járás települési Önkormányzataira a lakosság szám arányában kerül felosztásra.

e) A Közösségi koordinátor alkalmazásának alapfinanszírozáson felüli költségei a feladatellátásban részt vevő települések között feladategység arányosan kerülnek felosztásra.

f) Informatikus-rendszergazda alkalmazásának költségei a számítógépek, laptopok aránya alapján kerül felosztásra a települések között.

g) A felügyelt kapcsolattartás ügyeleti díja és járulék összege az érintett településeket terheli.

15./ A Társulási Tanács jóvá hagyja a Homokháti Szociális Központ szabad pénzeszközeinek lekötött betétként történő elhelyezését.

16./ A Társulási Tanács felkéri Homokháti Szociális Központ Intézményvezetőjét, hogy kérjen be árajánlatot a Homokháti Szociális Központ által üzemeltett és támogató szolgálatban használt 5 db gépjármű javítására és a nyertes ajánlattevő személyét és annak árajánlatát terjessze a Társulási Tanács 2025. májusi társulási tanácsülése elé.

Felelős: Nógrádi Zoltán elnök

Határidő: E határozat a kihirdetést követő napon lép hatályba, rendelkezéseit 2025. január 1-ei visszamenőleges hatállyal kell alkalmazni.

Jelentést a Társulási Tanács nem kér.

Erről értesítést kap:

l./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulása

4./ Homokháti Kistérség Többcélú Társulása tagjai

5./ Homokháti Szociális Központ intézményvezető