

Előterjesztés

A Homokháti Kistérség Többcélú Társulása

2025.03.06-ai

társulási tanácsüléséhez

**Napirendi pontok**

1. **A Homokháti Szociális Központ 2025.04.01-től érvényes önköltségi adatainak, a 2025.05.01-től érvényes szociális alap és szakosított ellátások intézményi térítési díjainak, továbbá az Öttömösi Csibe Mini Bölcsőde önköltségi adatainak és intézményi térítési díjának meghatározása.**

**Javaslat Mórahalom Városi Önkormányzat Képviselő–testülete számára a személyes gondoskodást nyújtó szociális ellátásokról és azok térítési díjáról szóló 17/2023. (III.30.) önkormányzati rendelet és gyermekvédelemi ellátások helyi szabályairól szóló 76/2023. (VI. 29.) önkormányzati rendelet módosítására –** *Csótiné Ördög Edit*

1. **Homokháti Kistérség Többcélú Társulása Integrált Szociális és Gyermekjóléti Központ Zákányszék Telephely 2. (6787 Zákányszék, Lengyel tér 1.) ingatlan helyiség bérleti díjainak meghatározása 2025.05.01-től –** *Csótiné Ördög Edit*
2. **A Homokháti Szociális Központ alapító okiratának, szervezeti és működési szabályzatának módosítása** – *Csótiné Ördög Edit*
3. **A Homokháti Kistérség Többcélú Társulása belső ellenőrzési stratégiájának felülvizsgálata –** *Nógrádi Zoltán, Kálmán Lászlóné*
4. **Tájékoztatás a Homokháti Szociális Központnál „*A szociális és gyermekétkeztetési feladatok központi költségvetési támogatásának elszámolása*” tárgyban lefolytatott belső ellenőrzés eredményéről készült jegyzőkönyvről –** *Csótiné Ördög Edit*
5. **Tájékoztatás a Homokháti Szociális Központ TOP\_PLUSZ-3.1.3-23-CS1-2024-00023 kódszámú nyertes pályázatban konzorciumi tagként való közreműködéséről** – *Csótiné Ördög Edit*
6. **Mórahalmi járás Egészségterve 2025-2029 *–*** *Nógrádi Zoltán, Bende Anna*
7. **A 2025.10.01-2026.09.30. közötti időszakra vonatkozó gáz és a 2026.01.01.-2026.12.31. közötti időszakra vonatkozó villamos energia központosított közbeszerzésbe történő bekapcsolódási eljárások menetrendje** *– Nógrádi Zoltán*

**Előterjesztés az I. napirendi ponthoz**

**Tárgy: Homokháti Szociális Központ 2025.04.01-től érvényes önköltségi adatainak, a 2025.05.01-től érvényes szociális alap és szakosított ellátások intézményi térítési díjainak, továbbá az Öttömösi Csibe Mini Bölcsőde önköltségi adatainak és intézményi térítési díjának meghatározása.**

**Javaslat Mórahalom Városi Önkormányzat Képviselő–testülete számára a személyes gondoskodást nyújtó szociális ellátásokról és azok térítési díjáról szóló 17/2023. (III.30.) önkormányzati rendelet és gyermekvédelemi ellátások helyi szabályairól szóló 76/2023. (VI. 29.) önkormányzati rendelet módosítására –** *Csótiné Ördög Edit*

***Tisztelt Társulási Tanács!***

A Szoctv. 92 §. (1) bek. b) pontja alapján *a személyes gondoskodást nyújtó ellátásokról, azok igénybevételéről, valamint a fizetendő térítési díjakról, ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint rendeletet alkot.*

A Homokháti Kistérség Többcélú Társulása Társulási Megállapodása II./6.6. pontjában foglaltak értelmében: *„A szociális igazgatásról és szociális ellátásokról szóló 1993. évi III. törvény 92. § (1) b) pontja alapján Mórahalom Városi Önkormányzat a Tanács által hozott döntésekről rendeletet alkot, amely rendelet az ellátásban részt vevő önkormányzatokra nézve kötelező érvényű.”*

Mórahalom Városi Önkormányzat, mint a társulási megállapodás alapján rendeletalkotásra kijelölt önkormányzat megalkotta a személyes gondoskodást nyújtó szociális ellátásokról és azok térítési díjáról szóló 17/2023. (III.30.) önkormányzati rendeletet (a továbbiakban: R.).

A fentiek értelmében az alábbi módosítási kérelemmel fordulunk Mórahalom Városi Önkormányzat Képviselő-testületének irányába:

1. **Intézményi térítési díjakat és önköltségi adatokat érintő módosítási javaslat:**

A szociális igazgatásokról és szociális ellátásokról szóló 1993. évi III. törvény 115. § -a alapján: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani. A fenntartó az intézményi térítési díjat a kiszámított és külön jogszabály szerint dokumentált térítési díjnál alacsonyabb összegben is meghatározhatja.

Az intézményi térítési díj meghatározásakor a szolgáltatási önköltség lehet az intézményi térítési díj felső határa.

Az intézményi térítési díjak tervezetét és az azokhoz kapcsolódó egyéb eljárási rendelkezéseket az I\_1. számú melléklet az önköltségi adatok meghatározását kimutató számítást az I\_2. számú melléklet tartalmazza.

**A Társulási Tanács határozata alapján, Mórahalom Városi Önkormányzat a következő rendes testületi ülésén fogadja el, építi be az elfogadásra kerülő intézményi térítési díjakat és önköltségi adatokat, továbbá ellátási szabályokat a helyi szociális rendeletébe.**

Az új intézményi térítési díjak és önköltségi adatok 2025.04.01. napjától kerülnek kihirdetésre és 2025.05.01–től kerülnek érvényesítésre.

A rendelkezés célja, hogy az ellátást igénybe vevők tájékoztatására kellő idő álljon rendelkezésére az Intézménynek.

Az intézményi térítési díjai településenként egyeztetésre kerültek a polgármesterekkel és telephely-, tagintézmény vezetőkkel.

1. **Öttömösi Csibe Mini Bölcsőde önköltségi adatainak és intézményi térítési díjának meghatározása**

A Homokháti Kistérség Többcélú Társulása vállalt feladatai közé tartozik *a gyermekek védelméről és gyámügyi igazgatásról szóló 1997. évi XXXI. törvény* (továbbiakban: Gyvt.) szerinti Gyermekjóléti alapellátások közül a Homokháti Kistérség Többcélú Társulása Integrált Szociális és Gyermekjóléti Központ által nyújtott ellátások közül Család- és Gyermekjóléti szolgálat, valamint a Család-és Gyermekjóléti központ; valamint a 2024. április 1-től elindított mini bölcsődei ellátás Öttömös Községi Önkormányzat vonatkozásában.

Az Öttömösi Csibe Mini Bölcsőde működtetését a Társulás a Homokháti Kistérség Többcélú Társulása Integrált Szociális és Gyermekjóléti Központ intézménye útján biztosítja.

Gyermekek napközbeni ellátására vonatkozó személyes gondoskodást nyújtó ellátás esetén a Gyvt. alapján a fenntartó önkormányzatnak – jelen esetben a Társulásnak, a társulási megállapodásban rendelet alkotására felhatalmazott önkormányzat útján – rendeletben kell szabályoznia az alábbi kérdéseket:

A Gyvt. 29. § (1) bekezdése alapján „*A fenntartó önkormányzat a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint a fizetendő térítési díjról rendeletet alkot.” és* (2) *„Ha törvény másként nem rendelkezik, a fenntartó önkormányzat rendeletben szabályozza*

*a) az önkormányzat által biztosított személyes gondoskodás formáit,*

*b) az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,*

*c) az intézményvezető hatáskörében – külön eljárás nélkül – biztosítható ellátásokat,   
d) az ellátás megszűnésének eseteit és módjait,*

*e) a fizetendő térítési díjak mértékét, csökkentésének és elengedésének eseteit, módjait.”*

A rendelet megalkotására felhatalmazó jogszabály, a gyermekek védelméről és gyámügyi igazgatásról szóló 1997. évi XXXI. törvény 29. § (3) bekezdése alapján, *ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban megjelölt székhely szerinti vagy az erre kijelölt települési önkormányzat - a társulási megállapodásban meghatározottak szerint - a nyújtott ellátásokról, azok igénybevételéről és a fizetendő térítési díjakról rendeletet alkot.*

A T. Társulási Tanács a 2023. évi novemberi társulási ülésen módosította a Társulási Megállapodását, amely azóta kimondja, hogy fenti felhatalmazás alapján Mórahalom Városi Önkormányzat jogosult a rendeletalkotásra, valamint, hogy a Társulási Tanács egyetértő határozata Mórahalom Városi Önkormányzat rendeletalkotásának feltétele, mely Társulási Tanácsi határozat a Társulásban részt vevő helyi önkormányzatok képviselő-testületei hozzájárulásának megfelel.

Fentiekre tekintettel terjesztem a T. Társulási Tanács elé Mórahalom Városi Önkormányzat Képviselő-Testületének a gyermekvédelmi ellátások helyi szabályairól szóló 76/2023. (VI.29.) önkormányzati rendelet módosításáról szóló kérelmét a T. Társulási Tanács jóváhagyása céljából.

A szolgáltatást nyújtó Homokháti Kistérség Többcélú Társulása Integrált Szociális és Gyermekjóléti Központ javaslata alapján az Öttömösi Csibe Mini Bölcsődei ellátásért a napi gondozási díjat térítésmentesen kéri megállapítani a fenntartótól.

A gyermekétkeztetés intézményi díjait Pusztamérges Községi Önkormányzat, mint a szolgáltatást biztosító önkormányzat a helyigyermekvédelemi ellátások igénybevételéről és azok térítési díjáról szóló helyi rendeletében szerepelteti. A gyermekétkeztetési feladatokat Öttömös Község Önkormányzatával történt megállapodás keretében a Pusztamérgesi Félkrajcáros Éttermen keresztül biztosítja.

Az Öttömösi Csibe Mini Bölcsőde önköltségi adatait jelen előterjesztés I\_2 számú melléklete tartalmazza.

A Tisztelt Társulási Tanács határozata alapján Mórahalom Városi Önkormányzat Képviselő-testülete fogadja el és építi be a fenti módosításokat a helyi gyermekvédelmi ellátásokról szóló rendeletébe.

Kérem a Tisztelt Társulási Tanácsot, hogy az előterjesztést vitassa meg, és a határozati javaslatot fogadja el.

Csótiné Ördög Edit intézményvezető

**.../2025. (III.06.) Tkt határozat:**

**Tárgy: A Homokháti Szociális Központ 2025.04.01-től érvényes önköltségi adatainak, a 2025.05.01-től érvényes szociális alap és szakosított ellátások intézményi térítési díjainak, továbbá az Öttömösi Csibe Mini Bölcsőde önköltségi adatainak és intézményi térítési díjának meghatározása.**

**Javaslat Mórahalom Városi Önkormányzat Képviselő–testülete számára a személyes gondoskodást nyújtó szociális ellátásokról és azok térítési díjáról szóló 17/2023. (III.30.) önkormányzati rendelet és gyermekvédelemi ellátások helyi szabályairól szóló 76/2023. (VI. 29.) önkormányzati rendelet módosítására**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a tárgybeli előterjesztést megtárgyalta, az abban foglaltakkal egyet ért, a Homokháti Kistérség Többcélú Társulása Integrált Szociális és Gyermekjóléti Központ által nyújtott szolgáltatások intézményi térítési díjainak és önköltségi adatainak módosítását az I\_1 számú és az I\_2 számú mellékletek szerinti tartalommal elfogadja és erre tekintettel kezdeményezi Mórahalom Városi Önkormányzat Képviselő-testületénél a szociális ellátásokról és azok térítési díjáról szóló 17/2023. (III.30.) önkormányzati rendelet módosítását azzal, hogy a módosítás 2025.04.01. napján kerül kihirdetésre és a módosított térítési díjak 2025.05.01 - napján lépnek hatályba.

2./ A Homokháti Kistérség Többcélú Társulásának Társulási Tanácsa az Öttömösi Csibe Mini Bölcsőde ellátási területével és intézményi térítési díjaival kapcsolatos tárgybeli előterjesztést megismerte, az abban foglaltakkal egyet ért, az Öttömösi Csibe Mini Bölcsőde önköltségi adatait az I\_2 számú melléklet szerint elfogadja, a bölcsőde napi gondozási díját 0,-Ft összegben térítésmentes ellátásként határozza meg és erre tekintettel kezdeményezi Mórahalom Városi Önkormányzat Képviselő-testületénél a gyermekvédelmi ellátások helyi szabályairól szóló 76/2023. (VI.29.) önkormányzati rendelet módosítását.

3./ A Társulási Tanács felkéri a társulás munkaszervezeti feladatait ellátó Mórahalmi Polgármesteri Hivatalt, hogy a határozatot küldje meg Mórahalom Városi Önkormányzat számára a település helyi szociális és gyermekvédelmi rendeletének módosítása céljából.

Felelős: Nógrádi Zoltán elnök, Csótiné Ördög Edit intézményvezető, dr. Tóth Krisztián jegyző

Határidő: kihirdetésre: 2025.04.01.

hatályba léptetésre: 2025.05.01.

Jelentést a Társulási Tanács nem kér.

Erről értesítést kap:

l./ Nógrádi Zoltán Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a II. napirendi ponthoz**

**Tárgy: Homokháti Kistérség Többcélú Társulása Integrált Szociális és Gyermekjóléti Központ Zákányszék Telephely 2. (6787 Zákányszék, Lengyel tér 1.) ingatlan helyiség bérleti díjainak meghatározása 2025.05.01-től –** *Csótiné Ördög Edit*

***Tisztelt Társulási Tanács!***

A Homokháti Szociális Központ (a továbbiakban: Intézmény) a Zákányszék, Lengyel Tér 1. szám alatt működő 2. számú telephely kettő épületrészében kialakításra kerültek étkeztetésre, foglalkoztatásra és egyéb rendezvények lebonyolítására alkalmas közösségi terek.

Tájékoztatom a T. Társulási Tanácsot, hogy a 2. számú telephelyen az idősek nappali ellátása folyik, mint alaptevékenység, azonban az Intézménynek lehetősége van a nyitvatartási időn kívül bérbe adni helyiségeit, ez által nem zavarva az itt folyó alaptevékenységet.

Az Intézmény jelenleg is kiadja családi és egyéb rendezvényekre a közösségi tereit a telephelynek.

Jelen előterjesztés keretében kívánjuk 2025. 05. 01. napjától módosítani a már meglévő és az igénybe vevők létszámához, valamint a rendezvény időtartamához igazodó díjakat új díjtételekkel.

**A bérleti, használati díjakat az alábbi formában kívánjuk alkalmazni:**

1. Nagyterem bérleti díj:

* Első óra: 10 000,-Ft (változatlan)
* Első órát követően minden megkezdett óra az öt órát elérő időtartamig: 5000,- Ft/ óra
* Öt órán túli igénybevétel esetén: 1.500,-Ft/fő, de legalább 70.000,- Ft

1. Fő épültben található kettő darab és a régi szociális alapszolgáltatási (használaton kívüli) három darab iroda helyiségeinek bérleti díjai:

* 300,-Ft/fő helyett 5000,-Ft/ helyiség/iroda /nap/alkalom

A bérleti díjak ÁFA mentes szolgáltatásként kerülnek feltüntetésre.

1. Projektorhasználati díj: 15.000,- Ft/alkalom
2. Székszoknya használatbavételi díj: 1.000,- Ft/db
3. A meglévő bérleti díjakat a hűtőkocsi csatlakozási díj tekintetében 200,-Ft/kW-ban kérjük megállapítani.

Tájékoztatom továbbá T. Társulási Tanácsot, hogy a Homokháti Szociális Központ Család és Gyermekjóléti Központ 6782 Mórahalom, Millenniumi sétány 16-18. szám alatt található épületének tárgyalótermét elsősorban oktatásokra, képzésekre kívánjuk a továbbiakban is kiadni.

**Az itt meghatározott díjak változatlan formában maradnak:**

* bérleti díj 5 000,-Ft/óra,
* illetve 4 órát meghaladó, egész napos igénybevétel esetén 50 000,-Ft /nap.

Kérem a Tisztelt Társulási tanácsot az előterjesztés megvitatására és a határozati javaslat elfogadására.

Csótiné Ördög Edit intézményvezető

**.../2025. (III.06.) Tkt határozat:**

**Tárgy: Homokháti Kistérség Többcélú Társulása Integrált Szociális és Gyermekjóléti Központ Zákányszék Telephely 2. (6787 Zákányszék, Lengyel tér 1.) ingatlan helyiség bérleti díjainak meghatározása 2025.05.01-től**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a tárgybeli előterjesztést megismerte és a Homokháti Szociális Központ Zákányszék, Lengyel tér 1. szám alatt működő 2. számú Telephely közösségi tereinek bérleti és használati díjait 2025.05.01. napjától az alábbi összegekben határozza meg:

**Nagyterem bérleti díj:**

* Első óra: 10 000,-Ft (változatlan)
* Első órát követően minden megkezdett óra az öt órát elérő időtartamig: 5000,- Ft/óra
* Öt órán túli igénybevétel esetén: 1.500,-Ft/fő, de legalább 70.000,- Ft

**Fő épültben található kettő darab és a régi szociális alapszolgáltatási (használaton kívüli) három darab iroda helyiségeinek bérleti díjai:**

* 300,-Ft/fő helyett 5000,-Ft/ helyiség/iroda /nap/alkalom

**Eszközhasználati díjak**:

* Projektorhasználati díj: 15 000,-Ft/alkalom
* Székszoknya használatbavételi díj: 1 000,-Ft/db
* Hűtőkocsi csatlakoztatási díj: 200,-Ft/kW

A bérleti díjak ÁFA mentes szolgáltatásként kerülnek feltüntetésre.

2./ A Homokháti Kistérség Többcélú Társulásának Társulási Tanácsa a Homokháti Szociális Központ Mórahalom, Millenniumi sétány 16-18. szám alatt található Család- és Gyermekjóléti Központja tárgyalótermének bérleti díjait 2025.05.01. napjától az alábbiak szerint határozza meg:

- 5 000,-Ft/óra,

- 50 000,-Ft/ nap 4 órát meghaladó, egész napos igénybevétel esetén.

Felelős: Csótiné Ördög Edit intézményvezető

Határidő: 2025.05.01.

Jelentést a Társulási Tanács nem kér.

Erről értesítést kap:

l./ Nógrádi Zoltán Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagönkormányzatai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a III. napirendi ponthoz**

**Tárgy: A Homokháti Szociális Központ alapító okiratának, szervezeti és működési szabályzatának módosítása** – *Csótiné Ördög Edit*

***Tisztelt Társulási Tanács!***

A Homokháti Szociális Központ alapdokumentumainak módosítását kezdeményezzük az alábbiakban ismertetett változások átvezetésére tekintettel:

1. **A Homokháti Kistérség Többcélú Társulásának Integrált Szociális és Gyermekjóléti Központ LIII. számú alapító okiratának módosítását teszi szükségessé, hogy az intézmény feladatköre az alábbi két alaptevékenységgel bővül, továbbá változik a szakágazati besorolása is:**

A Magyar Államkincstár 06-TNY-475-2/2025-359100 iktatószámú 2025.02.11. napján kelt „Értesítés szakágazat változásról” tárgyú levelében arról tájékoztatta a Homokháti Szociális Központot, hogy 2025.01.01. alkalmazási dátummal *az intézmény szakágazati besorolása* *889900 Máshová nem sorolható egyéb szociális ellátás bentlakás nélkül szakágazatról 889900 M. n. s. egyéb szociális ellátás bentlakás nélkül szakágazatra változott*, melyre tekintettel felhívta az intézményt arra, hogy a soron következő módosításkor, de legkésőbb 2025.04.01. napjáig az alapító okiratát módosítania kell.

A Homokháti Kistérség Többcélú Társulása Integrált Szociális és Gyermekjóléti Központ duális képzés keretében részt vesz szakközépiskolás tanulók szakmai gyakorlati oktatásában.

A Zákányszéki Tagintézmény a *szociális ápoló és gondozó* szakma (szakma azonosítószáma: 4 0923 22 03) vonatkozásában bejegyzésre került, mint duális képzőhely. Az intézmény tevékenységi köre a 15/2019. (XII. 7.) PM rendeletben felsorolt feladatok közül a 093010 kód alatt nyilvántartott *Felsőfokú végzettségi szintet nem biztosító képzések* tevékenységgel bővül.

A Homokháti Kistérség Többcélú Társulása Integrált Szociális és Gyermekjóléti Központ 2024-ben ismét elnyerte a családbarát munkahely címet a *Családbarát munkahely kialakításának és fejlesztésének támogatásá*ra kiírt CSP-CSBM-24-0213 azonosító számú pályázaton. A pályázat elkülönített elszámolása miatt szükséges bővíteni az alapító okirat tevékenységi körét a 15/2019. (XII. 7.) PM rendelet szerint 104060 kóddal ellátott *A gyermekek, fiatalok és családok életminőségét javító* *program (kivéve: tanoda)* tevékenységgel.

Az előzőekben taglalt szakágazati besorolás módosítás és a két új alaptevékenység teszi szükségessé a szervezeti dokumentumokban a változások rögzítését.

1. **A Szervezeti és Működési Szabályzat együttes módosítását az alábbi változások átvezetése tette szükségessé:**
2. A gyermekek, fiatalok és családok életminőségét javító programok (kivéve tanoda)” elnevezésű kormányzati funkció jogszabály szerinti szerepeltetése.
3. Az Intézmény 2025.01.01. naptól hatályos államháztartási szakágazati besorolásának, statisztikai számjelének, közösségi adószámának, ÁHTI azonosítójának feltüntetése.
4. Újonnan kiadott szabályzatok és protokollok feltüntetése.
5. A kormányzati funkciók elnevezésének pontosítása.

A jelen előterjesztéshez:

* III\_1 szám alatt mellékeljük az egységes szerkezetű Alapító Okiratot és módosításának tervezetét,
* III\_2 szám alatt mellékeljük Szervezeti és Működési Szabályzat tervezetét.

Kérem a Tisztelt Társulási Tanácsot az előterjesztés megvitatására és a határozati javaslat elfogadására.

Csótiné Ördög Edit

Intézményvezető

**.../2025. (III.06.) Tkt határozat:**

**Tárgy: A Homokháti Szociális Központ alapító okiratának, szervezeti és működési szabályzatának módosítása**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a tárgybeli előterjesztést megtárgyalta az abban foglaltakkal egyet ért és elfogadja, hogy **a Homokháti Kistérség Többcélú Társulása fenntartása alatt álló Homokháti Szociális Központ Alapító okirata** 2025.04.01. napjától **a következők szerint módosuljon:**

**1. Az alapító okirat 4.2. pontjába foglalt táblázat 1 sorában a „Máshová nem sorolható egyéb szociális ellátás bentlakás nélkül” szövegrész helyébe az „M.n.s. egyéb szociális ellátás bentlakás nélkül” szöveg lép.**

**2. Az alapító okirat 4.4. pontjába foglalt táblázat a következő 4 sorral egészül ki a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| 4 | 093010 | Felsőfokú végzettségi szintet nem biztosító képzések |

**3. Az alapító okirat 4.4. pontjába foglalt táblázat a következő 18 sorral egészül ki a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| 18 | 104060 | A gyermekek, fiatalok és családok életminőségét javító programok (kivéve: tanoda) |

2./ A Homokháti Kistérség Többcélú Társulásának Társulási Tanácsa **az 1./ pontban foglalt rendelkezések szerinti TCT/8-2/2025 számú módosító okiratot, az LIII számú módosításokkal egységes szerkezetbe foglalt Alapító okiratot, valamint a** Homokháti Kistérség Többcélú Társulása fenntartása alatt álló **Homokháti Szociális Központ Szervezeti és Működési Szabályzatának, továbbá Szakmai Programjának módosítását a melléklet szerint elfogadja**, egyben felhívja az intézmény vezetőjének figyelmét, hogy az Alapító okirat módosításának törzskönyvi bejegyzéséről intézkedjék. Az Alapító okirat-, a Szervezeti és Működési Szabályzat-, továbbá a Szakmai Program módosítását 2025.04.01. napjától kell alkalmazni.

Felelős: Csótiné Ördög Edit intézményvezető

Határidő: azonnal

Jelentést a Társulási Tanács nem kér.

Erről értesítést kap:

l./ Nógrádi Zoltán Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a IV. napirendi ponthoz**

**Tárgy: A Homokháti Kistérség Többcélú Társulása belső ellenőrzési stratégiájának felülvizsgálata** – *Nógrádi Zoltán, Kálmán Lászlóné*

***Tisztelt Társulási Tanács!***

A Magyarország helyi önkormányzatairól szóló 2011. évi CLXXXIX. törvény 119. § (4) bekezdése értelmében a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban Bkr.) 30. § (1) bekezdése alapján a belső ellenőrzési vezető stratégiai ellenőrzési tervet készít, amely - összhangban a szervezet hosszú távú céljaival - meghatározza a belső ellenőrzésre vonatkozó stratégiai fejlesztéseket a következő négy évre.

A Homokháti Kistérség Többcélú Társulása 2023-2026. évekre vonatkozó Stratégiai Belső Ellenőrzési Tervét a T. Társulási Tanács a 11/2023. (II.3.) Tkt. határozatával fogadta el. Ebben a stratégiai tervben a belső ellenőrzési feladatokat a Homokháti Kistérség Belső Ellenőrzési Társulása az általa alkalmazott 1 fő belső ellenőr útján látta el a társulás tagönkormányzatai (Ásotthalom, Bordány, Mórahalom, Pusztamérges, Ruzsa, Öttömös, Zákányszék) és intézményei, továbbá a mórahalmi társulások és intézményeik számára.

A Homokháti Kistérség Belső Ellenőrzési Társulása 2024.12.31-ei megszűnésére és arra tekintettel, hogy a Homokháti Kistérség Többcélú Társulásának Integrált Szociális és Gyermekjóléti Központ számára 2024.12.17. napjától megbízási szerződés keretében Kálmán Lászlóné látja el a belső ellenőrzési feladatokat szükségessé vált a társulás belső ellenőrzési tervének felülvizsgálata.

A felülvizsgálat eredményeként első sorban a korábbi stratégiai belső ellenőrzési terv első és ötödik oldalán a Homokháti Kistérség Belső Ellenőrzési Társulásának feladatellátására- és az ellátott településekre vonatkozó részek átírásra kerültek a Homokháti Kistérség Többcélú Társulása és a Homokháti Kistérség Többcélú Társulása Integrált Szociális és Gyermekjóléti Központ szervezetekre.

A belső ellenőrzést ellátó személy a Bkr. 2. § 4. pontja alapján ellátja a belső ellenőrzési vezető feladatait is.

A belső ellenőrzési vezető feladata a kockázatelemzéssel alátámasztott stratégiai terv összeállítása, a költségvetési szerv vezetőjének - helyi önkormányzatok esetén képviselő-testület - jóváhagyása után a tervek végrehajtása, valamint azok megvalósításának nyomon követése.

A Homokháti Kistérség Többcélú Társulása 2023-2026. évekre vonatkozó Stratégiai Belső Ellenőrzési Terve Felülvizsgálatának tervezetét a jelen előterjesztéshez IV\_1. számon mellékelten csatoljuk.

Kérem a Tisztelt Társulási Tanácsot, hogy a fentiek alapján elkészített és a határozati javaslatban foglalt 2023-2026. évekre szóló belső ellenőrzési stratégiai terv felülvizsgálatát az előterjesztést megtárgyalni és a határozati javaslatot elfogadni szíveskedjen.

Nógrádi Zoltán

Társulási Tanács elnöke

**.../2025. (III.06.) Tkt határozat:**

**Tárgy: A Homokháti Kistérség Többcélú Társulása belső ellenőrzési stratégiájának felülvizsgálata**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a Magyarország helyi Önkormányzatairól szóló 2011. évi CLXXXIX. tv. 119. § (4) bekezdése, valamint a költségvetési szervek belső ellenőrzéséről szóló 370/2011. (XII.31.) Korm. r. 30. § (1) bekezdése alapján a Homokháti Kistérség Többcélú Társulása ellenőrzésére a 2023-2026. év közötti időszakra vonatkozó belső ellenőrzési stratégiai terv felülvizsgálatát a melléklet szerinti tartalommal elfogadja.

Felelős: Nógrádi Zoltán elnök

Határidő: azonnal

Jelentést a Társulási Tanács nem kér.

Erről értesítést kap:

l./ Nógrádi Zoltán Társulási Tanács elnöke

2./ Homokháti Kistérség Többcélú Társulásának tagjai

**Előterjesztés az V. napirendi ponthoz**

**Tárgy: Tájékoztatás a Homokháti Szociális Központnál „*A szociális és gyermekétkeztetési feladatok központi költségvetési támogatásának elszámolása*” tárgyban lefolytatott belső ellenőrzés eredményéről készült jegyzőkönyvről –** *Csótiné Ördög Edit*

***Tisztelt Társulási Tanács!***

Tájékoztatom T. Társulási Tanácsot, hogy Mórahalom Városi Önkormányzat felé szükséges elszámolni a Homokháti Kistérség Többcélú Társulását megillető központi költségvetési támogatásokról. Az 1.3.2. Egyes szociális és gyermekjóléti feladatok támogatása jogcím, az 1.3.3. Bölcsőde, mini bölcsőde támogatása jogcím, az 1.3.4. A települési önkormányzatok által biztosított egyes szociális szakosított ellátások támogatása jogcím szerinti támogatások igénybevételének feltétele a Szoctv. 20/C. § (1)-(4) bekezdése, illetve a Gyvt. 139. § (2) és (3) bekezdése szerinti nyilvántartásba vétele, valamint az időszakos jelentési kötelezettség teljesítése, a támogatást alátámasztó nyilvántartásokkal való egyezőség biztosítása.

A Társulási Tanács által elfogadott2025. évi Éves Ellenőrzési Terv alapján 2025. január 22-25. napja között belső ellenőrzés lefolytatására került sor. Az ellenőrzés során a belső ellenőr a vonatkozó jogszabályok – különös tekintettel a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendeletre –, és a Belső Ellenőrzési Társulás Belső Ellenőrzési Kézikönyvének vonatkozó iránymutatásai szerint járt el.

Ellenőrzött szervezet: Homokháti Kistérség Többcélú Társulása Integrált Szociális és Gyermekjóléti Központ

Címe: Mórahalom, Millenniumi sétány 16-18.

A Homokháti Szociális Központ 2025. január 22-25. napja között megtartott helyszíni belső ellenőrzés soránaz Intézmény tagintézményei és telephelyei által kitöltött 2024. évi költségvetési támogatási támogatások tanúsítványai egyeztetésére került sor a vezetett nyilvántartásokkal, továbbá a jelentési kötelezettség teljesítésének ellenőrzésére-, és az elszámolható mutatószámok számításának vizsgálatára került sor.

**Az ellenőrzés nyomán a belső ellenőr az alábbi véleményt alakította ki a vizsgált területről, illetve folyamatokról összességében:**

*„Az ellenőrzés nyomán kialakított véleményem a vizsgált területről, illetve folyamatokról összességében:* A *Homokháti Kistérség Többcélú Társulása Integrált Szociális és Gyermekjóléti Központ* (továbbiakban: Intézmény) által biztosított szociális alapellátások - *szociális étkeztetés, tanyagondnoki szolgáltatás, házi segítségnyújtás, nappali intézményi ellátás, támogató szolgáltatás, közösségi ellátás*, továbbá az *idősek tartós bentlakásos ellátása* - dokumentációja megfelelt a jogszabályi követelményeknek.”

**Az ellenőrzés során megállapított, az Intézmény ellátásával kapcsolatos állami támogatást alátámasztó számszaki adatok a belső ellenőri jelentés alapján:**

A **szociális étkeztetésben** részesülők száma **286 fő** volt, az ellátottak adatainak - a Szoctv. 20/C. § (1)-(4) bekezdései szerinti - nyilvántartásba vétele megtörtént, a külön jogszabály szerinti időszakos jelentési kötelezettség teljesítése az étkeztetésben részesülők étkeztetésre vonatkozó igénybevételi naplója adataival megegyezett az Intézmény által mellékelt tanúsítványok szerint.

A **szociális étkeztetésben – népkonyha -** részesülők száma **26 fő** volt, Az ellátott adatainak - a Szoctv. 20/C. § (1)-(4) bekezdései szerinti - nyilvántartásba vétele megtörtént, valamint a külön jogszabály szerinti időszakos jelentési kötelezettség teljesítése a népkonyhai étkeztetésben részesülők igénybevételi naplója adataival személyenként havonta megegyezett.

A **házi segítségnyújtás** ellátotti létszáma a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendeletben foglaltak szerint került meghatározásra. **A szociális segítésben részesülők mutatószáma 11 fő, a személyi gondozást igénybe vevők mutatószáma 146 fő** volt. A szociális segítésben részesülők időszakos jelentési kötelezettség teljesítése a tevékenységnaplók adataival megegyeztek. A személyi gondozás ellátotti létszáma alapján számított foglalkoztatottak létszáma 2024. évben éves átlagban megfelelt az 1/2000.(I.7.) SzCsM rendelet 6. § (4a) bekezdés d) pontjában foglaltaknak.

Az Intézmény 3 **tanyagondnoki szolgálatot** működtet **Zákányszék** településen**.** A gépjárművek és a helyettesítő gépjárművek rendszámát és típusát a szakmai program és a gépjármű üzemeltetési szabályzat tartalmazza. A 2. számú tanyagondnoki szolgálatnál a tanyagondnok munkaviszonya megszűnt, a 3. számú tanyagondok tartósan távol volt, helyettesítése történt. A 3. számú tanyagondnoki szolgálat helyettesítő tanyagondnoka határozatlan időre kinevezésre került. A tanyagondnokok által vezetett tevékenységnaplók a menetlevelekkel megegyeztek, melyet szúrópróba-szerűn ellenőriztem, a szakmai teljesítést a Zákányszéki tagintézmény vezetője igazolta.

Az **idősek nappali intézményi ellátásban 210 fő** részesült, a **demens személyek nappali intézményi ellátását** Ásotthalmi tagintézményben, az Üllési tagintézményben és a Zákányszéki telephelyen összesen **14 fő** vette igénybe, az ellátásban részesülő személyek rendelkeztek pszichiáter, neurológus, geriáter szakorvos demencia kórképet megállapító szakvéleményével. Az ellátott adatainak - a Szoctv. 20/C. § (1)-(4) bekezdései szerinti - nyilvántartásba vétele megtörtént, a külön jogszabály szerinti időszakos jelentési kötelezettség teljesítése a nappali ellátásban részesülők látogatási és eseménynapló adataival megegyezett.

**A szenvedélybetegek nappali intézményi ellátásában 25 fő** részesült**.** Az ellátott adatainak - a Szoctv. 20/C. § (1)-(4) bekezdései szerinti - nyilvántartásba vétele megtörtént, a külön jogszabály szerinti időszakos jelentési kötelezettség teljesítése a nappali ellátásban részesülők látogatási és eseménynaplója alapján megállapodással rendelkezők számától 75 nappal eltért, a tartósan távollévő, és a jogcím szerinti kórképpel nem rendelkező nem került jelentésre, mert nem vehető figyeleme.

**Támogató szolgáltatás** teljesített feladatmutatója 19.473 feladategység. A szállításhoz kapcsolódó személyi segítés teljesített feladategysége 274,4 feladategységgel haladta meg az elszámolható feladategységet, ezért **19.198 feladatmutató** kerülhet elszámolásra.

**Pszichiátriai betegek részére nyújtott közösségi alapellátás** támogatásánál a figyelembe vehető feladatmutató **58 fő**, a teljesített feladatmutató.

Az **időskorúak** átmeneti és **tartós bentlakást nyújtó szociális intézményeiben a támogatás szempontjából figyelembe vehető átlagos szükségletű ellátottak** száma 2024. évben **28 fő volt.** Az intézményben **23 fő ellátott** rendelkezett a pszichiáter, neurológus, geriáter szakorvos demencia kórkép súlyos vagy középsúlyos fokozatát megállapító szakvéleményével.

A Zákányszéki Tagintézmény Idősek bentlakásos intézményében a szolgáltatói nyilvántartásban meghatározott férőhelyszám 100 %-át éves átlagban 200 nappal haladta meg, a férőhelyszám 105%-a naponta túllépésre került, ezért **összesen 245 ellátási nap az ellátottak számának meghatározásakor nem került figyelembevételre.** Az Ásotthalmi Tagintézmény Idősek bentlakásos intézményében az ellátottak száma éves átlagban a szolgáltatói nyilvántartásban meghatározott férőhelyszám 100 %-át nem haladta meg, a férőhelyszám 105%-a naponta sem került túllépésre.

Az Intézmény **Öttömös** településen ellátja a **mini bölcsőde** szolgáltatási feladatait, 2024. április 11-től rendelkezik engedéllyel. A mini bölcsőde 2024. évi Kvtv. által nyújtott támogatása 2024. május 1-től időarányosan került figyelembevételre. Az Öttömösi Csibe Mini Bölcsődébe járó nem sajátos nevelési igényű gyermekek ellátotti száma **3,7 fő** elszámolható. A támogatás elszámolását alátámasztó dokumentumok megléte, a nyilvántartások vezetése megfelelt a jogszabályi követelményeknek. A beíratott és a támogatás szempontjából figyelembe vett gyermekek létszáma egyetlen alkalommal és összesen sem haladta meg a szolgáltatói nyilvántartásban szereplő férőhelyszámot.

**Ásotthalom** Nagyközségi Önkormányzat általános iskolai tanulói részére társult feladatellátás útján, a Társulás által fenntartott Intézmény Ásotthalmi Tagintézménye biztosította az **intézményi gyermekétkeztetést** saját konyhája által **136 gyermek** részére. Az étkeztetésben részesülők ingyenes és kedvezményes étkeztetés jogosultságát megalapozó, a vizsgálattal érintett 2024. évben érvényes dokumentumok, a Rendszeres gyermekvédelmi kedvezmény határozatok, orvosi igazolások, szülői nyilatkozatok rendelkezésre álltak. A gyermekétkeztetés esetében az elszámolás alapját képező mutatószámok nyilvántartásokkal alátámasztottak.

**A belső ellenőrzés nem tárt fel intézkedési tervet igénylő megállapítást.**

A Homokháti Szociális Központ kéri a tisztelt Társulási Tanácsot, hogy a jelen előterjesztéshez V\_1. szám alatt mellékelt belső ellenőrzési jelentést ismerje meg és fogadja el.

|  |  |
| --- | --- |
|  | Csótiné Ördög Edit  intézményvezető |

**.../2025. (III.06.) Tkt határozat:**

**Tárgy: Tájékoztatás a Homokháti Szociális Központnál „*A szociális és gyermekétkeztetési feladatok központi költségvetési támogatásának elszámolása*” tárgyban lefolytatott belső ellenőrzés eredményéről készült jegyzőkönyvről**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a „*Tájékoztatás a Homokháti Szociális Központnál „A szociális és gyermekétkeztetési feladatok központi költségvetési támogatásának elszámolása” tárgyban lefolytatott belső ellenőrzés eredményéről készült jegyzőkönyvről”* tárgyú előterjesztést megismerte, a belső ellenőrzés eredményéről készült belső ellenőrzési jelentést a melléklet szerinti tartalommal elfogadja és megállapítja azt, hogy a belső ellenőr intézkedést igénylő megállapítást nem tett, erre tekintettel intézkedési terv készítése nem szükséges.

Felelős: Nógrádi Zoltán elnök, Csótiné Ördög Edit intézményvezető

Határidő: nincs

Jelentést a Társulási Tanács nem kér.

Erről értesítést kap:

l./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

**Előterjesztés a VI. napirendi ponthoz**

**Tárgy: Tájékoztatás a Homokháti Szociális Központ TOP\_PLUSZ-3.1.3-23-CS1-2024-00023 kódszámú nyertes pályázatban konzorciumi tagként való közreműködéséről** – *Csótiné Ördög Edit*

**Tisztelt Társulási Tanács!**

A Homokháti Szociális Központ (6782 Mórahalom, Millenniumi sétány 16-18.) (a továbbiakban: Intézmény) intézményvezetőjeként tájékoztatom T. Társulási Tanácsot arról, hogy a TOP-PLUSZ-3.1.3-23-CS1-2024-00023. kódszámú, „Helyi humán fejlesztések” című pályázatot – amelyet Pusztamérges, Öttömös, Zákányszék települések önkormányzatai nyújtottak be és amelyben az Intézmény, mint konzorciumi partner vesz részt – a Magyar Államkincstár Csongrád-Csanád Vármegyei Igazgatóságtámogatásra érdemesnek ítélte meg.

Konzorciumi partnerként az Intézmény által pályázott összeg 39 207 252 Ft, amely összegből

az alábbi tevékenységek megvalósítását tervezi a Homokháti Szociális Központ 2026.08.31. napjáig a három érintett település vonatkozásában:

* Nyári napközis szomszédoló tábor
* Szépkorúak ismerkedése a színház világával
* Az egészség házhoz megy (egészséghét)
* Szülői elsősegélynyújtó tanfolyam
* "Hogyan legyek jó szülő" tanfolyam
* "Gyermekeink és családjaink védelmében" foglalkozás
* Segítők támogatás – szupervízió
* Mentális egészség világnapja (intézményi nyílt nap)
* Szépkorúak sportjátéka - memória játéka
* "Gondoskodó emlékezet" - egészségmegőrzési és ápolástani alapismeretek

Kérem a T. Társulási Tanácsot az előterjesztés megvitatására, a fenti tájékoztatás és a határozati javaslat elfogadására.

Csótiné Ördög Edit

intézményvezető

**.../2025. (III.06.) Tkt határozat:**

**Tárgy:** **Tájékoztatás a Homokháti Szociális Központ TOP\_PLUSZ-3.1.3-23-CS1-2024-00023 kódszámú nyertes pályázatban konzorciumi tagként való közreműködéséről**

**H a t á r o z a t i j a v a s l a t:**

1./ A Homokháti Kistérség Többcélú Társulásának Társulási Tanácsa a „*Tájékoztatás a Homokháti Szociális Központ TOP\_PLUSZ-3.1.3-23-CS1-2024-00023 kódszámú nyertes pályázatban konzorciumi tagként való közreműködéséről”*tárgyú előterjesztést megtárgyalta, a Homokháti Szociális Központ pályázati tevékenységben konzorciumi partnerként történő részvételéről szóló tájékoztatást tudomásul veszi, és az előterjesztésben foglaltakat elfogadja.

Felelős: Csótiné Ördög Edit intézményvezető

Határidő: azonnal és folyamatos

Jelentést a Társulási Tanács nem kér.

Erről értesítést kap:

l./ Társulási Tanács elnöke

2./ Mórahalmi Polgármesteri Hivatal

3./ Homokháti Kistérség Többcélú Társulásának tagjai

4./ Homokháti Kistérség Többcélú Társulása Integrált Szociális és Gyermekjóléti Központ

**Előterjesztés a VII. napirendi ponthoz**

**Tárgy: Mórahalmi járás Egészségterve 2025-2029 *–*** *Nógrádi Zoltán, Bende Anna*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.

**Előterjesztés a VIII. napirendi ponthoz**

**Tárgy: A 2025.10.01-2026.09.30. közötti időszakra vonatkozó gáz és a 2026.01.01.-2026.12.31. közötti időszakra vonatkozó villamos energia központosított közbeszerzésbe történő bekapcsolódási eljárások menetrendje** *– Nógrádi Zoltán*

***Tisztelt Társulási Tanács!***

A napirendi pont később kerül kiküldésre vagy a társulási tanácsülésen kerül kiosztásra.